1. omgang:



For en pangstart av Raufoss! Fram Larvik hadde avspark og var på en liten visitt på Raufoss' banehalvdel. Ballen ble spilt fram til Anton Henningsson, som bare satte fart mot mål. Ingen Fram-spillere klarte å holde følge, og Anton satte ballen kontant bak gjestenes keeper.

Da var det spile bare 33 sekunder!

Raufoss gikk i angrep på ny og fikk dagens første hjørnespark. Fram Larvik klarerte og kontret ved Mahmoud Laham, og det tallrike Raufoss-publikummet holdt på å få pølsa i vrangstrupa da den tidligere FK Gjøvik-Lyn-spilleren så at Ole Kristian lauvli sto langt ute, men ballen smøg seg så vidt på oversiden av tverrliggeren.

Da sju minutter var spilt, ble Anton Henningsson dratt ned inne i feltet, og det så ut som dommeren dømte straffespark. Etter å ha konferert med linjemannen, ble det dømt for offside på Raufoss' toppscorer.

Så presenterte Ryan Doghman seg.

Lynvingen gjorde alt sjøl da han først driblet to forsvarsspillere, rundet deretter keeper og satte ballen i mål. Raufoss leder 2–0 før ti minutter er spilt etter en forrykende åpning.

Og så står det nesten 3–0. Først blir Emile Dadjos forsøk reddet på streken, deretter stopper Larviks keeper et hardt skudd fra Mikkel Maigaard Jakobsen.

Hvilken start på kampen!

«Mac» Laham hadde hatt et par skremmeskuddtidligere i kampen, og på sitt tredje forsøk fikk han fulltreff.

Et godt oppbygd Fram-angrep, endte med at «Mac» ble satt opp på 18–19 meter, og skuddet satt som klistret oppe i Ole Kristian Lauvlis venstre kryss. Nå er det kamp igjen på Nammo stadion!

Kristoffer Tollefsen får et fortjent gult kort etter et bakholdsangrep på Anton Henningsson. Etter en rolig periode hvor Raufoss har styrt det meste av banespillet, kommer Fram til en sjanse rett før pause.

Mame Mor Ndiaye blir stoppet av Lauvli, og etter den påfølgende corneren blir det også farlig foran Raufoss-målet. Hjemmelaget går til pause med 2-1, men det er smått utrolig at det ikke ble flere mål denne omgangen, og spesielt Raufoss-mål. Det står 0-0 mellom Grorud og Fredrikstad. Slik stillingen er akkurat nå er Raufoss opprykksklare.

2. omgang:

Det har vært en rolig start på andre omgang, i sterk kontrast til den første.

Fram Larvik har gjort et spillerbytte i pausa, og nå ser det ut til at Marcin Pietron også må gi seg, idet han må hjelpes haltende av banen. Stian Lønne Dyngeland kommer inn.

Mikkel Maigaard Jakobsen blir felt på 20 meter hold. Han tar frisparksparket selv, det er smart, men keeper er nede og redder.

Anton med lange kliv igjen, men denne gang går skuddet like utenfor.

Mikkel Maigaard Jakobsen med godt skuddforsøk, og på den påfølgende corneren får Marius Alm avsluttet på akrobatisk vis, men rett på keeper.

Halvveis ut i omgangen gjør Anton det alene igjen, men keeper er med på notene. Glimrende gjort av svensken!

Marius Alm får gult kort i et forsøk på å stoppe en Fram-kontring. Korrekt igjen av kampens gode dommer; Anders Karset Gjermshus.

Det gjenstår ti minutter av kampen, og Fram Larvik har gjort sitt siste bytte for dagen. Raufoss er klart nærmest scoring i andre omgang. Og i kampen mellom Grorud og Fredrikstad står det fortsatt 0-0.

Dagens tilskuertall på Nammo stadion: 1087

Så blåses det straffespark - og det er Fram som får sjansen fra 11-metersmerket. Martin petterson Heiberg blir lurt ute på venstresida, og Kevin Jablinski er for sein i en takling. Mahmoud Laham blir tomålsscorer. Vi er like langt på Nammo stadion når seks minutter gjenstår: 2-2.

Mikkel Maigaard Jakobsen sender over 1000 Raufoss-patrioter til himmels! En retur etter corner faller ned til dansken på 0ver 20 meter - og ballen går inn i nettmaskene helt nede i hjørnet.

Thierry Dabove har kommet inn for Oskar Løken. Edvard Lillebo Race erstatter Ryan Doghman når to minutter av i alt fire tilleggsminutter gjenstår.

Raufoss har vunnet 3-2 og i Grorud-FFK ble det 0-0. Raufoss er opprykksklare!

Fakta

Raufoss - Fram Larvik 3-2 (2-1)

Scoringer: 1-0 Anton Henningsson (33 sekunder), 2-0 Ryan Doghman (9), 2-1 Mahmoud Laham (20), 2-2 Mahmoud Laham (83 - str.), 3-2 Mikkel Maigaard Jakobsen (86)

Dommer: Anders Karset Gjermshus, Hamar IL - god

Gult kort: Marius Alm, Raufos og Kristoffer Tollefsen, Fram Larvik

Tilskuere: 1087

Før kampen:



Trener Christian Johnsen gjør ingen endringer på laget som slo Odd 2 3–2 sist helg. Raufoss stiller dermed uforandret i dagens kamp mot Fram Larvik.

Stian Simenstad trente denne uka for første gang siden meniskinngrepet, men er ikke aktuell til dagens kamp. Det er heller ikke en skadet Solomon Owusu.

Det betyr følgende lagoppstilling: Ole Kristian Lauvli–Snorre Strand Nilsen, Kevin Jablinski, Marius Alm, Emile Dadjo–Mikkel Maigaard Jakobsen, Martin Petterson Heiberg, Matias Belli Moldskred–Ryan Doghman, Anton Henningsson, Oskar Løken.



På benken: Rino Lund Johnsen, Fredrik Greve Monsen, Edvard Race, Simen Schjerve Giæver, Thierry Dabove, Henrik Fløgum, Ingolfur Örn Kristjansson

Fram Larvik stiller følgende lag: Kenneth Stenild Hansen – Hermann Solberg Nilsen, Mats Diego Skårdal, Fredrik Kristensen Dahl, Sindre Lie – Kristoffer Tollefsen, Mahmoud Laham, Shadi Ali, Sindre Osestad – Mame Mor Ndiaye, Marcin Jacek Pietron

Det er perfekte spilleforhold på Nammo stadion; mer eller mindre skyfritt, vindstille og godt varmt i sola.

Forutsetningene er enkle: Hvis både Raufoss og Fredrikstad (møter Grorud borte) blir ikke opprykksduellen avgjort før neste helg. Hvis Raufoss vinner og Fredrikstad avgir poeng, vil Raufoss være klar for opprykk til 1. divisjon. Hvis Raufoss ikke vinner, vil ingenting bli avgjort før siste serierunde.

Kampen har avspark klokka 15.00 og som vanlig går den direkte på OA-TV.